IME KOJE BOLI

Cilj radionice: – prepoznavanje i razumijevanje razlika između imena i nadimka

– razlikovanje prihvatljivih od neprihvatljivih (uvredljivih) nadimaka

– osvještavanje posljedica koje neugodni nadimci mogu imati za pojedinca.

Vrijeme: 45 MIN

Uzrast: 1. razred OŠ BARTOLA KAŠIĆA, VINKOVCI

Dimenzije GOO:

1. Ljudsko-pravna dimenzija

- suzbijanje ponižavajućeg i nepoštenog ponašanja

-razvijanje odgovornosti

 2.Društvena dimenzija

-razlikuje poželjne od nepoželjnih oblika verbalne i neverbalne komunikacije u razredu

-poštuje i podupire druge učenike te tako pridonosi razvoju zajednice kao cjeline

- analizira i izvodi zaključke poštujući mišljenja

Provođenje radionice:

Na početku aktivnosti povede se razgovor o nadimcima. Učiteljica objasni

da se mnogi ljudi, osim po osobnom imenu i prezimenu, prepoznaju po nadimcima koje često dobiju tijekom djetinjstva u obitelji ili školi. Nadimci mogu nastati skraćivanjem imena ili prezimena, ali i na mnoge druge načine koje bi trebalo istražiti tijekom ove aktivnosti.

1. Nakon toga se povede razgovor o lijepim, ružnim i neutralnim nadimcima. Učitelj/učiteljica na ploči nacrta tablicu s četiri stupca. Na vrhu se upišu riječi “nadimak”, “lijep”, “ružan”, “ni lijep ni ružan”. U prvi stupac se ispišu nadimci učenika i učenica, a potom se olujom ideja dolazi do drugih neobičnih nadimaka koji se dodaju prvima (npr. Munja, Frka, Vuk, Šefica i sl.). Učenici i učenice uz svaki nadimak stavljaju križić u jedan od stupaca, ovisno o tome ocijene li da je neki nadimak lijep, ružan ili neutralan.

**2** U trećem dijelu aktivnosti učitelj/učiteljica usmjerava pozornost razreda na nadimke koji

su uvredljivi. Cilj nije samo odrediti koji su to nadimci nego i osvijestiti njihove nepoželjne

učinke.

**3** Na kraju se učenici i učenice pismeno obvežu da neće koristiti uvredljive nadimke. Tekst

*Obvezujemo se da nećemo koristiti uvredljive nadimke* ispiše se na papir velikih dimenzija

ispod kojega se svi potpišu. Na kraju se papir objesi na vidljivo mjesto na zidu.

Autor radionice:

Natalija Bošnjaković